# 苏轼《如梦令》《水龙吟》系列诗词表达的是什么感情？

来源：网络 作者：独酌月影 更新时间：2025-06-03

*中国诗词文化源远流长，博大精深!今天小编给大家整理了苏轼《如梦令》《水龙吟》系列诗词的相关内容，不知能否帮助大家拓展一些知识?　　一、苏轼《如梦令》介绍　　《如梦令·水垢何曾相受》　　水垢何曾相受。细看两俱无有。寄语揩背人，尽日劳君挥肘...*

　　中国诗词文化源远流长，博大精深!今天小编给大家整理了苏轼《如梦令》《水龙吟》系列诗词的相关内容，不知能否帮助大家拓展一些知识?

　　一、苏轼《如梦令》介绍

　　《如梦令·水垢何曾相受》

　　水垢何曾相受。细看两俱无有。寄语揩背人，尽日劳君挥肘。轻手。轻手。居士本来无垢。

　　《如梦令·为向东坡传语》

　　为向东坡传语。人在玉堂深处。别後有谁来，雪压小桥无路。归去。归去。江上一犁春雨。

　　《如梦令·自净方能净彼》

　　自净方能净彼。我自汗流呀气。寄语澡浴人，且共肉身游戏。但洗。但洗。俯为人间一切。

　　《如梦令·手种堂前桃李》

　　手种堂前桃李。无限绿阴青子。帘外百舌儿，惊起五更春睡。居士。居士。莫望小桥流水。

　　《如梦令·城上层楼叠巘》

　　城上层楼叠巘。城下清淮古汴。举手揖吴云，人与暮天俱远。魂断。魂断。后夜松江月满。

　　二、苏轼《水龙吟》介绍

　　《水龙吟·古来云海茫茫》

　　古来云海茫茫，道山绛阙知何处。人间自有，赤城居士，龙蟠凤举。清净无为，坐忘遗照，八篇奇语。向玉霄东望，蓬莱暗霭，有云驾、骖风驭。

　　行尽九州四海，笑纷纷、落花飞絮。临江一见，谪仙风采，无言心许。八表神游，浩然相对，酒酣箕踞。待垂天赋就，骑鲸路稳，约相将去。

　　《水龙吟·小舟横截春江》

　　小舟横截春江，卧看翠壁红楼起。云间笑语，使君高会，佳人半醉。危柱哀弦，艳歌馀响，绕云萦水。念故人老大，风流未减，独回首、烟波里。

　　推枕惘然不见，但空江、月明千里。五湖闻道，扁舟归去，仍携西子。云梦南州，武昌南岸，昔游应记。料多情梦里，端来见我，也参差是。

　　《水龙吟·小沟东接长江》

　　小沟东接长江，柳堤苇岸连云际。烟村潇洒，人闲一哄，渔樵早市。永昼端居，寸阴虚度，了成何事。但丝莼玉藕，珠粳锦鲤，相留恋，又经岁。

　　因念浮丘旧侣，惯瑶池、羽觞沈醉。青鸾歌舞，铢衣摇曳，壶中天地。飘堕人间，步虚声断，寒露风细。抱素琴，独向银蟾影里，此怀难寄。

　　《水龙吟·次韵章质夫杨花词》

　　似花还似非花，也无人惜从教坠。抛家傍路，思量却是，无情有思。萦损柔肠，困酣娇眼，欲开还闭。梦随风万里，寻郎去处，又还被莺呼起。

　　不恨此花飞尽，恨西园，落红难缀。晓来雨过，遗踪何在?一池萍碎。春色三分，二分尘土，一分流水。细看来，不是杨花，点点是离人泪。

　　《水龙吟·赠赵晦之吹笛侍儿》

　　楚山修竹如云，异材秀出千林表。龙须半翦，凤膺微涨，玉肌匀绕。木落淮南，雨睛云梦，月明风袅。自中郎不见，桓伊去后，知孤负、秋多少。

　　闻道岭南太守，后堂深、绿珠娇小。绮窗学弄，梁州初遍，霓裳未了。嚼徵含宫，泛商流羽，一声云杪。为使君洗尽，蛮风瘴雨，作霜天晓。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn